《摸鱼儿 又题绿天觅句图》
清代·赵庆熹

绿阴阴、嫩凉如水，西风好个庭院。一间矮屋乌篷样，种得芭蕉叶满。

窗六扇，把格子玻璃，浅碧文纱换。寒阴隔断。正石磴科头，花廊叉手，丫髻小僮伴。

西窗夜、尚忆雨声零乱。一枝红烛烧短。当时我道凄凉煞，料是君应听惯。

愁不管。有天外飞来、仙语都成串。吟情未倦。便香字蟠灰茶烟散。

缕翠影，画帘卷。

作者简介：（约公元一八四O年前后在世）字秋舲，浙江仁和人。生卒年均不详，约清宣宗道光二十年前后在世。性倜傥，工诗词，家贫好读书。第道光进士。迟回二十年，选延川知县，不果往。改金华教授，亦末履任。庆熹工诗词散曲，著有《楚游草》、《蘅香馆诗稿》、《香消酒醒词》及《香消酒醒曲》，并传于世。